Middelsstore (ca. 20 millimeter), lange og slanke, blankt gulbrune til svarte trebukker med reduserte dekkvinger, pronotum kan være gulrødt. Antennene er tynne og omtrent så lange som kroppen. Pronotum er rundet til sylindrisk, dekkvingene er kraftig innsnevret bakover og reduserte til smale fliker, når ikke til bakkroppsspissen slik at flygevingene er udekkede. Beina er lange og tynne.